ประกาศกรมวิชาการเกษตรประกาศกรมวิชาการเกษตรเรื่องการรับรองการปลอดวัชพืชในรถยนต์ที่ส่งออกไปประเทศออสเตรเลียพ.ศ. ๒๕๕๒ ตามข้อตกลงโปรแกรมการตรวจสอบรถยนต์ขั้นตอนและวิธีปฏิบัติในการบริหารจัดการระหว่างกรมวิชาการเกษตรกับหน่วยงานกักกันและตรวจสอบของประเทศออสเตรเลียกำหนดให้การส่งออกรถยนต์จากประเทศไทยไปประเทศออสเตรเลียต้องปลอดจากวัชพืชกักกันของประเทศออสเตรเลียอาศัยอำนาจตามความในมาตรา ๑๕ วรรคสาม แห่งพระราชบัญญัติกักพืช พ.ศ. ๒๕๐๗ ซึ่งแก้ไขเพิ่มเติมโดยพระราชบัญญัติกักพืช(ฉบับที่ ๓) พ.ศ. ๒๕๕๑ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ และมาตรา ๔๓ ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายอธิบดีกรมวิชาการเกษตรโดยคำแนะนำของคณะกรรมการกักพืชออกประกาศไว้ ดังต่อไปนี้หมวดที่ ๑การขอเป็นผู้ตรวจสอบรถยนต์ปลอดวัชพืชก่อนส่งออกไปประเทศออสเตรเลีย ข้อ ๑ การยื่นคำขอขึ้นทะเบียนเป็นผู้ตรวจสอบรถยนต์ให้ผู้ประสงค์จะขอขึ้นทะเบียนเป็นผู้ตรวจสอบรถยนต์ไปประเทศออสเตรเลียยื่นคำขอขึ้นทะเบียนเป็นผู้ตรวจสอบรถยนต์ตามแบบคำขอขึ้นทะเบียนเป็นผู้ตรวจสอบรถยนต์ไปประเทศออสเตรเลีย(แบบ พ.ก. ๑๕) ต่อเจ้าหน้าที่ ณ กลุ่มบริการส่งออกสินค้าเกษตรสำนักควบคุมพืชและวัสดุการเกษตร กรมวิชาการเกษตร กระทรวงเกษตรและสหกรณ์พร้อมเอกสารหลักฐาน ดังนี้๑.๑ในกรณีผู้ขอเป็นบุคคลธรรมดา๑.๑.๑สำเนาบัตรประจำตัวประชาชน หรือสำเนาทะเบียนบ้าน จำนวน ๑ ฉบับ๑.๑.๒สำเนาใบทะเบียนพาณิชย์ที่ระบุชนิดแห่งพาณิชย์ จำนวน ๑ ฉบับ๑.๒ในกรณีผู้ขอเป็นนิติบุคคล๑.๒.๑สำเนาทะเบียนบ้านหรือสำเนาบัตรประจำตัวประชาชนของกรรมการผู้มีอำนาจลงนามผูกพันบริษัท(กรณีบริษัทจำกัด หรือบริษัทมหาชนจำกัด) หรือของหุ้นส่วนผู้จัดการ (กรณีเป็นห้างหุ้นส่วนนิติบุคคล)จำนวน ๑ ฉบับ๑.๒.๒สำเนาหนังสือรับรองนิติบุคคลของสำนักงานทะเบียนหุ้นส่วนบริษัทแสดงรายการทะเบียนที่มีวัตถุประสงค์การดำเนินการตลอดทั้งชื่อกรรมการหรือหุ้นส่วนผู้มีอำนาจลงนามผูกพันบริษัทหรือห้างหุ้นส่วนนิติบุคคลซึ่งออกให้ไม่เกิน ๖ เดือน จำนวน ๑ ฉบับ๑.๒.๓รายชื่อผู้เข้ารับการอบรม พร้อมหลักฐานตามข้อ ๑.๑.๑ข้อ ๒ เมื่อเจ้าหน้าที่ได้รับคำขอแล้วให้ตรวจสอบเอกสารหลักฐานตามที่กำหนดไว้ในข้อ ๑ถ้าเอกสารหลักฐานครบถ้วนให้เสนอผู้อำนวยการสำนักควบคุมพืชและวัสดุการเกษตร กรมวิชาการเกษตรเพื่ออนุมัติให้บุคคลดังกล่าวเข้ารับการอบรมการตรวจสอบรถยนต์ตามข้อกำหนดของหน่วยงานกักกันและตรวจสอบของประเทศออสเตรเลียข้อ ๓ กรมวิชาการเกษตรร่วมกับหน่วยงานกักกันและตรวจสอบของประเทศออสเตรเลียให้การอบรมการตรวจสอบรถยนต์ผู้ผ่านการอบรมจะได้รับใบประกาศนียบัตรจากเจ้าหน้าที่หน่วยงานกักกันและตรวจสอบของประเทศออสเตรเลียหรือกรมวิชาการเกษตร หรือหน่วยงานที่ได้รับมอบหมายค่าใช้จ่ายในการฝึกอบรมให้เป็นไปตามอัตราและเงื่อนไขที่กรมวิชาการเกษตรประกาศกำหนดข้อ ๔ เมื่อผ่านการอบรมตามข้อ ๓ แล้วอธิบดีกรมวิชาการเกษตรจะพิจารณารับขึ้นทะเบียนและออกหนังสือสำคัญแสดงการขึ้นทะเบียนเป็นผู้ตรวจสอบรถยนต์ก่อนส่งออกไปประเทศออสเตรเลียตามแบบพ.ก. ๑๕-๑ แนบท้ายประกาศนี้ให้กับผู้ขอข้อ ๕ หนังสือสำคัญแสดงการขึ้นทะเบียนเป็นผู้ตรวจสอบรถยนต์ก่อนส่งออกไปประเทศออสเตรเลียให้มีอายุ ๕ ปีนับแต่วันออกหนังสือสำคัญแสดงการขึ้นทะเบียนข้อ ๖ การตรวจสอบรถยนต์จะต้องทำการตรวจสอบรถยนต์ที่จะส่งออกให้เป็นตามข้อกำหนดของหน่วยงานกักกันและตรวจสอบของประเทศออสเตรเลียแล้วจึงออกใบรายงานการตรวจสอบรถยนต์ส่งออกไปประเทศออสเตรเลียตามแบบ พ.ก. ๑๕-๒แนบท้ายประกาศนี้ให้กับผู้มาตรวจสอบข้อ ๗ การเพิกถอนหนังสือสำคัญแสดงการขึ้นทะเบียน(๑)หากตรวจพบเมล็ดวัชพืชติดไปกับรถยนต์ที่ส่งออกไปประเทศออสเตรเลียไม่ว่าโดยเจ้าหน้าที่กรมวิชาการเกษตรหรือได้รับแจ้งจากเจ้าหน้าที่หน่วยงานกักกันและตรวจสอบของประเทศออสเตรเลียกรมวิชาการเกษตรจะแจ้งเตือนให้ผู้ได้รับหนังสือสำคัญแสดงการจดทะเบียนเป็นผู้ตรวจสอบรถยนต์ทราบและให้เข้มงวดในการตรวจสอบ(๒)หากตรวจพบเมล็ดวัชพืชติดไปกับรถยนต์ที่ส่งออกไปประเทศออสเตรเลียโดยเจ้าหน้าที่กรมวิชาการเกษตรตั้งแต่๓ ครั้งขึ้นไปภายใน ๑ เดือน หรือได้รับแจ้งจากเจ้าหน้าที่หน่วยงานกักกันและตรวจสอบของประเทศออสเตรเลียพร้อมทั้งให้ข้อคิดเห็นว่าการตรวจพบดังกล่าวเป็นกรณีร้ายแรง กรมวิชาการเกษตรจะเพิกถอนหนังสือสำคัญแสดงการขึ้นทะเบียนเป็นผู้ตรวจสอบรถยนต์ผู้ที่ถูกเพิกถอนหนังสือสำคัญแสดงการขึ้นทะเบียนเป็นผู้ตรวจสอบรถยนต์ให้ถือว่าถูกเพิกถอนประกาศนียบัตรด้วยข้อ ๘ ผู้ที่ถูกเพิกถอนหนังสือสำคัญแสดงการขึ้นทะเบียนสามารถกลับเป็นผู้ตรวจสอบรถยนต์ได้อีกแต่ต้องมาเข้ารับการฝึกอบรมและได้รับใบประกาศนียบัตรใหม่จากเจ้าหน้าที่หน่วยงานกักกันและตรวจสอบของประเทศออสเตรเลียหรือกรมวิชาการเกษตรหมวดที่ ๒การขอและการออกใบรับรองสุขอนามัยพืช ข้อ ๙ ผู้ประสงค์จะขอรับใบรับรองสุขอนามัยพืชปลอดเมล็ดวัชพืชสำหรับรถยนต์ที่ส่งออกไปประเทศออสเตรเลียให้ยื่นคำขอตามแบบพ.ก.๗พร้อมทั้งแนบใบรายงานการตรวจของผู้ได้รับหนังสือสำคัญแสดงการขึ้นทะเบียนเป็นผู้ตรวจสอบรถยนต์ต่อพนักงานเจ้าหน้าที่ณ ด่านตรวจพืชสำนักควบคุมพืชและวัสดุการเกษตรข้อ ๑๐ พนักงานเจ้าหน้าที่จะตรวจเอกสารและหลักฐานตามข้อ๙หากเห็นว่าเอกสารถูกต้องครบถ้วนจะออกใบรับรองสุขอนามัยพืชแสดงการปลอดเมล็ดวัชพืชสำหรับรถยนต์ที่จะส่งออกให้กับผู้ขอข้อ ๑๑ ก่อนส่งมอบใบรับรองสุขอนามัยพืชให้กับผู้ขอให้พนักงานเจ้าหน้าที่เรียกเก็บค่าธรรมเนียมใบรับรองสุขอนามัยพืชตามอัตราที่กำหนดในกฎกระทรวงประกาศฉบับนี้ให้ใช้บังคับนับตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศ ณ วันที่ ๓๐กันยายน พ.ศ. ๒๕๕๒สมชาย ชาญณรงค์กุลอธิบดีกรมวิชาการเกษตร[เอกสารแนบท้าย]๑. คำขอขึ้นทะเบียนเป็นผู้ตรวจสอบรถยนต์ไปประเทศออสเตรเลียตามรพระราชบัญญัติกักพืช พ.ศ. ๒๕๐๗ และที่แก้ไขเพิ่มเติม (แบบ พ.ก. ๑๕)๒.ใบสำคัญแสดงการขึ้นทะเบียนเป็นผู้ตรวจสอบรถยนต์ไปประเทศออสเตรเลีย ตามพระราชบัญญัติกักพืชพ.ศ. ๒๕๐๗ และที่แก้ไขเพิ่มเติม (แบบ พ.ก. ๑๕ - ๑)๓. รายงานการตรวจสอบรถยนต์ส่งออกไปประเทศออสเตรเลียตามพระราชบัญญัติกักพืช พ.ศ. ๒๕๐๗ และที่แก้ไขเพิ่มเติม (แบบ พ.ก. ๑๕ - ๒)(ดูข้อมูลจากภาพกฎหมาย)ปริยานุช/ผู้จัดทำ๑๑ พฤศจิกายน ๒๕๕๒นันท์นภัสร์/ตรวจ๑๑ พฤศจิกายน ๒๕๕๒พิมลกร/ปรับปรุง๔ ตุลาคม ๒๕๕๖พลัฐวัษ/ตรวจ๔ ตุลาคม ๒๕๕๖[๑] ราชกิจจานุเบกษาเล่ม ๑๒๖/ตอนพิเศษ ๑๖๒ ง/หน้า ๕๕/๕ พฤศจิกายน ๒๕๕๒